เปิดคลังสมบัติ 10 อดีตรัฐมนตรีครม.ประยุทธ์ “อภิศักดิ์” รวยสุด ทรัพย์สิน 400 ล้าน!
เปิดคลังสมบัติ 10 อดีตรัฐมนตรีครม.ประยุทธ์ “อภิศักดิ์” รวยสุด ทรัพย์สิน 400 ล้าน!
เปิดคลังสมบัติ 10 อดีตรัฐมนตรีครม.ประยุทธ์ “อภิศักดิ์” รวยสุด ทรัพย์สิน 400 ล้าน!
9 ต.ค. 2562

สำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ประกาศบัญชีแสดงรายการทรัพย์สินและหนี้สินของผู้ดำรงตำแหน่งทางการเมือง ในส่วนรัฐมนตรีที่พ้นจากตำแหน่ง 10 ราย ประกอบด้วย นายอภิศักดิ์ ตันติวรวงศ์ อดีต รมว.คลัง และคู่สมรส มีทรัพย์สินรวมทั้งสิ้น 404,791,943.99 บาท ประกอบด้วยเงินลงทุนในกองทันและพันธบัตร เงินฝาก ที่ดิน ยานพาหนะ ไม่มีหนี้สิน รายได้ 5,245,130 บาท รายจ่าย 7,599,883.40 บาท ขณะที่เมื่อตอนเข้ารับตำแหน่งมีทรัพย์สิน 394,114,426 บาท ไม่มีหนี้สิน
น.ส.ชุติมา บุณยประภัศร อดีต รมช.พาณิชย์ มีทรัพย์สินรวมทั้งสิ้น 241,373,912.12 บาท ส่วนใหญ่เป็นเงินลงทุน ที่ดินในจังหวัดพระนครศรีอยุธยา นนทบุรี สมุทรปราการ ประจวบคีรีขันธ์ และกรุงเทพ รวม 7 แปลง สิทธิและสัมปทาน เครื่องประดับ และไม่มีหนี้สิน มีรายได้ 3,487,103.33 บาท รายจ่าย 17,870,000 บาท ขณะที่เมื่อตอนเข้ารับตำแหน่งมีทรัพย์สินทั้งสิ้น 239,336,966.96 บาท มีหนี้สินทั้งสิ้น  475,757.53 บาท
นายไพรินทร์ ชูโชติถาวร อดีต รมช.คมนาคม และคู่สมรส มีทรัพย์สินรวมทั้งสิ้น 201,089,195.42 บาท ส่วนใหญ่เป็นเงินลงทุน ที่ดินในจังหวัดระยอง พระนครศรีอยุธยา นครราชสีมา เพชรบูรณ์ ปทุมธานี และกรุงเทพ รวม 11 แปลง โรงเรือนและสิ่งปลูกสร้าง 4 หลัง และไม่มีหนี้สิน รายได้ 2,432,420 บาท รายจ่าย 3,693,740 บาท ขณะที่เมื่อตอนเข้ารับตำแหน่งมีทรัพย์สิน 179,116,947 บาท ไม่มีหนี้สิน
นายปิยะสกล สกลสัตยาทร อดีต รมว.สาธารณสุข และคู่สมรส มีทรัพย์สินรวมทั้งสิ้น 108,845,368.85 บาท มีทรัพย์สินส่วนใหญ่เป็นที่ดินในจังหวัดปทุมธานี ประจวบคีรีขันธ์และกรุงเทพ รวม 3 แปลงเงินลงทุน โรงเรือนและสิ่งปลูกสร้าง 3 หลัง เครื่องประดับ มีหนี้สิน 137,234.80 บาท รายได้ 4,848,427.20 บาท รายจ่าย 1,683,342.72 บาท ขณะที่เมื่อตอนเข้ารับตำแหน่งมีทรัพย์สิน 49,425,272 บาท และมีหนี้สิน 15,961 บาท (เงินเบิกเกินบัญชี)
นายพิเชฐ ดุรงคเวโรจน์ อดีต รมว.ดิจิทัลเพื่อเศรษฐกิจและสังคม และคู่สมรส มีทรัพย์สินรวมทั้งสิ้น 84,987,424.96 บาท โดยส่วนใหญ่เป็นที่ดินในจังหวัดเชียงใหม่ นครราชสีมา นครปฐม นนทบุรี และกรุงเทพ รวม 9 แปลง โรงเรือนและสิ่งปลูกสร้างอีก 4 หลัง เงินลงทุน เงินฝาก แต่ไม่มีหนี้สิน รายได้ 14,247,041.70 บาท รายจ่าย 6,000,000 บาท ขณะที่เมื่อตอนเข้ารับตำแหน่งมีทรัพย์สิน 73,833,432.30 บาท ไม่มีหนี้สิน
นายวีระ โรจน์พจนรัตน์ อดีต รมว.วัฒนธรรม มีทรัพย์สินรวมทั้งสิ้น 37,915,715.82 บาท ส่วนใหญ่เป็นเงินฝาก โรงเรือนและสิ่งปลูกสร้าง 10 รายการ และไม่มีหนี้สิน รายได้ 18,140,920 บาท รายจ่าย 8,385,000 บาท ขณะที่เมื่อตอนเข้ารับตำแหน่งมีทรัพย์สิน 27,509,509.04 บาท ไม่มีหนี้สิน
นายอาคม เติมพิทยาไพสิฐ อดีต รมว.คมนาคม และคู่สมรส มีทรัพย์สินรวมทั้งสิ้น 28,673,964.35 บาท ส่วนใหญ่เป็นโรงเรือนและสิ่งปลูกสร้าง 2 รายการ และเงินลงทุน หนี้สิน 1,124,336.25 บาท รายได้ 18,918,496.47 บาท รายจ่าย 18,385,465 บาท ขณะที่เมื่อตอนเข้ารับตำแหน่งมีทรัพย์สิน 24,619,892.26 บาท และมีหนี้สิน 1,177,059.11 บาท
นายกฤษฎา บุญราช อดีต รมว.เกษตรและสหกรณ์ และคู่สมรส มีทรัพย์สินรวมทั้งสิ้น 18,542,518.24 บาท ส่วนใหญ่เป็นโรงเรือนและสิ่งปลูกสร้างในกรุงเทพและจังหวัดเชียงราย เงินลงทุน หนี้สิน 3,485,234.76 บาท รายได้ 14,123,048.78 บาท รายจ่าย 7,711,000 บาท ขณะที่เมื่อตอนเข้ารับตำแหน่งมีทรัพย์สิน 17,541,927 บาท และหนี้สิน 2,273,858 บาท
นายวิวัฒน์ ศัลยกำธร อดีต รมช.เกษตรและสหกรณ์ และคู่สมรส มีทรัพย์สินรวมทั้งสิ้น 18,282,629.26 บาท ไม่มีหนี้สิน รายได้ 1,474,814 บาท รายจ่าย 790,000 บาท ขณะที่เมื่อตอนเข้ารับตำแหน่งมีทรัพย์สิน 28,489,813 บาท แต่ไม่มีหนี้สิน
นายศิริ จิระพงษ์พันธ์ อดีต รมว.พลังงาน มีทรัพย์สินรวมทั้งสิ้น 14,597,704.88 บาท ส่วนใหญ่เป็นที่ดิน เงินลงทุน และ เงินฝาก หนี้สิน 1,233 บาท รายได้ 1,978,660 บาท รายจ่าย 1,444,000 บาท ขณะที่เมื่อตอนเข้ารับตำแหน่งมีทรัพย์สิน 16,028,670 บาท ไม่มีหนี้สิน